বিয়লিৰ ভাগত মন্ত্ৰী পীযুষ হাজৰীকাই বিজনী মহকুমাৰ লিডুপাৰা গাঁৱলৈ গৈ আই আৰু মাকা নদীৰ সংযোগস্থলত খহনীয়া আৰু বান পৰিস্থিতিৰ বুজ লয়। লিডুপাৰা বান খহনীয়া পৰিদৰ্শন কৰি মন্ত্ৰী গৰাকীয়ে চিৰাং জিলাৰ বান, খহনীয়া পৰিস্থিতি যথেষ্ট চিন্তনীয় বুলি উল্লেখ কৰে আৰু ভৱিষ্যতে বান প্ৰতিৰোধৰ বাবে স্থায়ী সমাধানৰ ওপৰত গুৰুত্বাৰোপ কৰে। উল্লেখযোগ্য যে আই নৈয়ে নামনি অসমৰ কেইবাটাও অঞ্চলত ব্যাপক বান আৰু খহনীয়া সৃষ্টি কৰি থকাৰ পৰিপ্ৰেক্ষিতত শেহতীয়াকৈ মুখ্যমন্ত্ৰী ড° হিমন্ত বিশ্ব শৰ্মাই জলসম্পদ মন্ত্ৰীগৰাকীক উক্ত অঞ্চল পৰিদৰ্শন কৰিবলৈ নিৰ্দেশ দিছিল। মুখ্যমন্ত্ৰীৰ এনে নিৰ্দেশত মন্ত্ৰী পীযুষ হাজৰীকাই চিৰাং জিলাত বাহৰ পাতি নদীৰ বান্ধৰক্ষা আৰু খহনীয়া প্ৰতিৰোধৰ বাবে বিভাগীয় বিষয়া, অভিযন্তা তথা শ্ৰমিকসকলৰ কামকাজ প্ৰত্যক্ষৰূপত পৰ্যবেক্ষণ কৰি আছে।
You may also read!
